open-index/open-wikipedia-markdown huggingface dataset:
كينتاكي

**كينتاكي** (بلينݣليزية: Kentucky) هي ولاية جات ف لجنوب لغربي د ميريكان. تايخدّوها إيلينوي، إنديانا و أوهايو من الشمال، غرب ڤيرجينيا و ڤيرجينيا من الشرق، تينيسي من لجنوب، و ميسوري من لغرب. لعاصمة د كينتاكي هي فرانكفورت، و أكبر جوج مدون فيها هوما لويس ڤيل و ليكسينݣتون.

دخلات كينتاكي للتيحاد د ميريكان ف 1 يونيو 1792، و كانت هي لولاية ال 15 د لبلاد. هاد لولاية تعرفات بزاف ف لعالم، بالشركة ديال كينتاكي ديال الدجاج لمقلي (كا إف سي).
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1792 ف الولايات المتاحدة د ميريكان
لويزيانا

**لويزيانا** (بلينݣليزية: Louisiana، بلفرانساوية:Louisiane) هي ولاية جات ف لجنوب د ميريكان. تاتحدها طيكساس من لغرب، أركانساس من الشمال، ميسيسيپي من الشرق، و لخليج د لمكسيك من لجنوب. هي لولاية ال 31 من جيهت لمساحة، و 25 من جيهت السكان. لعاصمة ديالها هي باطون روج، و أكبر مدينة فيها هي نيو أورليانز.

لويزيانا كانت مستعمرة صبليونية، و موراها فرانساوية، و بزاف د السميات د لمدون ديالها ب لفرونسي. لمستعمرين جاوبو ليها بزاف د لعبيد ف ديك لوقت، و داكشي علاش بزاف د الناس ف لولاية دابا عندهم أصول من إفريقيا. ف 1803، شرات لميريكان لويزيانا من فرانسا، و ف 30 أبريل 1812، ولاّت رسميا هي لولاية 18 د لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1812 ف الولايات المتاحدة د ميريكان
ميين

**ميين** (بلينݣليزية: Maine) هي ولاية جات ف أقصى الشمال الشرقي د لميريكان. تاتحدّها نيو هامپشاير من لغرب، كانادا من الشمال لغربي و الشرقي، و لمحيط لأطلسي من لجنوب الشرقي. هي لولاية الصغيرة رقم 12 ف لميريكان، و مكلاسية التاسعة من جيهت لقلة د لعدد د السكان. لعاصمة ديالها هي أوݣوسطا، و أكبر مدينة فيها هي پورطلاند.

حيت جات على لبحر، كانت لبلاصة اللي فيها ميين من لبلايص اللولا اللي دخلوليها لأوروپيين، و حتلّوها فرانسا (من 1604) و بريطانيا (من 1607) بجوج. نهار 15 مارس 1820، دخلات مع لميريكان، و ولاّت هي لولاية ال 23 فيها.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1820 ف الولايات المتاحدة د ميريكان
ميشيݣن

**ميشيݣن** (بلينݣليزية: Michigan) هي ولاية جات ف الشمال الشرقي د لميريكان ف لمنطقة د الضايات لكبار. تيدورو عليها 4 د الضايات هوما: الضاية د ميشيݣن، الضاية د هورون، الضاية د وايري، و الضاية د سوپيريور. هي لولاية ال 11 ف لكبر، و لعاشرة من جيهت لعدد د السكان. لعاصمة ديالها هي لانسينݣ، و أكبر مدينة فيها هي ديترويت.

أول أوروپيين حتلّو لبلاصة اللي فيها ميشيݣن كانو هوما لفرانساويين ف لقرن 17. ف 1762 خسرو ف حرب مع بريطانيا، و حتلاّت لمنطقة. من مورا ما ستاقلات لميريكان، عطاتها بريطانيا ميشيݣن، و ولاّت ولاية بوحدها نهار 26 يناير 1837.
## مصادر


تصنيف:ولايات د الولايات المتاحدة د ميريكان
ميريلاند

**ميريلاند** (بلينݣليزية: Maryland - ترجمة: لأرض د مريم) هي ولاية جات ف الشمال الشرقي د ميريكان. تايحدّوها ڤيرجينيا و غرب ڤيرجينيا و لمقاطعة د كولومبيا من لغرب و لجنوب، پانسيلڤانيا من الشمال، و ديلاوير و لمحيط لأطلسي ف لجنوب. لعاصمة ديال لولاية هي أناپوليس، و أكبر مدينة فيها هي بالتيمور.

ميريلاند هي وحدا من لمستعمرات ال 13 اللي ستاقلو من بريطانيا و أسسو لميريكان، و هي لولاية السابعة اللي صادقات على الدستور د لبلاد.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
ماساشوسيتس

**ماساشوسيتس** (بلينݣليزية: Massachusetts)، رسميا لكومنويلت د ماساشوسيتس (بلينݣليزية: Commonwealth of Massachusetts)، هي ولاية جات ف أقصى الشمال الشرقي د لميريكان. تايحدّها لمحيط لأطلسي من الشرق، كونيكتيكاط من لجنوب لغربي، رود آيلند من لجنوب الشرقي، نيو هامپشاير من الشمال الشرقي، ڤيرمونت من الشمال لغربي، و لولاية د نيويورك من لغرب. هي لولاية رقم 16 من جيهت عدد السكان، و 44 من جيهت لكبر. لعاصمة ديالها و أكبر مدينة فيها هي بوسطون.

ماساشوسيتس هي وحدا من لمستعمرات ال 13 اللي ستاقلو من بريطانيا و أسسو لميريكان ف 1788. هي ولاية معروفة بلجامعات لكبار اللي فيها، بحال لجامعة د هارڤارد، و لإم آي تي.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
مينيسوطا

**مينيسوطا** (بلينݣليزية: Minnesota) هي ولاية جات ف لوسط الشمالي د لميريكان. هي لولاية ال 12 من جيهت لكبر، و لعاشرة من جيهت عدد السكان. لعاصمة ديالها هي سينت پول، و أكبر مدينة فيها هي مينياپوليس.

أول أوروپبيين دخلو للبلاصة اللي فيها مينيسوطا كانو هوما لفرانساويين، اللي حتلّوها ف لقرن 17، و دخلوها ف لمستعمرة ديالهم اللي كانو مسمّيينها لويزيانا لكبيرة. ف 1803 شرات لميريكان لمستعمرة كاملة، و بقات تاتقسّمها و تقادها، تا خرّجات مينيسوطا، اللي ردّاتها ولاية نهار 11 ماي 1858.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1858 ف الولايات المتاحدة د ميريكان
ميسيسيپي

**ميسيسيپي** (بلينݣليزية: Mississippi) هي ولاية جات ف لجنوب د لميريكان، ما بين لواد د لميسيسيپي و لخليج د لمكسيك. تاتحدّها من الشمال تينيسي، من الشرق ألاباما، من لجنوب لخليج د لمكسيك، من لجنوب لغربي لويزيانا، و من الشمال لغربي أركانساس. هي لولاية رقم 32 ف لكبر، و رقم 34 من جيهت عدد السكان. لعاصمة ديالها و أكبر مدينة فيها هي جاكسون.

دخلات ميسيسيپي للميريكان ف 10 دجنبر 1817، ولكن خرجات منها ف 23 مارس 1861، ف وقت لحرب لأهلية، حيت كانت باغا تخلي لعبودية فيها. من مورا ما خسرات لحرب، رجعات ميسيسيپي عاود للميريكان ف 23 فبراير 1870.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1817 ف الولايات المتاحدة د ميريكان
0

[تصغير|رمز ديال زيرو عند [لمايا]]
**زّيرو** ؤلا **صّيفر** (رّمز ف نّماري لغبارية **0**) هوّا نمرة ؤ عاداد كيمتّل لكونصيپط ديال والو ؤلا لخوا. ف لماط، زيرو هوّا لمحايد ديال لجمع. ف نّيڤو لقافز ديال لماط، أي عنصر محايد ديال قانون جمعي، متلا ف ݣروپ، كيتّكتب عادتن *0* وخا مايكونش كيمتل لعاداد زيرو لي كيعرفو عامّت نّاس. ف لكتابة لموضعية د نّماري، زّيرو كيتخدّم كا نايب فاش شي موضع ف عاداد ماكيكون فيه والو، متلا ف لعاداد 102، زّيرو محطوط ف لبلاصة ديال لعشرات حيت ماكاين فيها والو، ؤ كيتّعتابر *نايب* (ب نّݣليزية **placeholder**) حيت كينوب على نّمرة لي كان تقدر تكون ف داك لموضع.

## لأصل د لكلمة
كلمة *زيرو* جات من لفرانساوية ، لي جات من طّاليانية ، لي جات من لڤينيسية  لموقابيل ديال طّاليانية ، لي أصلها من لعربية . كلمة صِفْر ف لعربية لقديمة كانت كاتعني *والو*، ؤ تطرجمات حرفيا من سّانسكريتية  () لي كانت مخدمة ف لهند. هاد زّيرو لهندي يقدر يكون لأصل ديالو يوناني بابيلي، من لحرف لّول *ؤميكرون ο* ف كلمة  (والو) لي تقدر تكون تخادت من رّمز ديال "والو" ف سّيستيم لفلكي د لكتبة ديال لبابيليين.

## ف لماط
* أي عاداد يلا تزاد عليه زيرو كيبقا هوّا هوّا x+0=x. داكشي علاش زيرو هوّا لمحايد ؤلا لعنصر لمحايد د لجمع.
* أي عاداد مضروب ف زيرو كيعطي زيرو x*0=0.
* زيرو عاداد موجب ؤ سالب ف نفس لوقت.
* لقسيم علا زيرو ممنوع.
* أي عاداد (لي ماكيساويش زيرو) ؤس زيرو كيعطي واحد x^0=1.
* زيرو مايمكنش يتّرفع ؤس زيرو.
* 0 ؤس أي عاداد (لي ماكيساويش زيرو) كيعطي زيرو 0^x=0.
* لفاكطورييل ديال زيرو كيساوي واحد 0!=1.

## مصادر


تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة
ميسوري

**ميسوري** (بلينݣليزية: Missouri) هي ولاية جات ف لوسط د لميريكان. تيحدّوها 8 د لولايات: آيووا من الشمال،إيلينوي، كينتاكي، وتينيسي من الشرق، أركانساس من لجنوب، و أوكلاهوما، نيبراسكا و كانساس من لغرب. لعاصمة ديالها هي جيفيرسون سيتي، و أكبر مدينة فيها هي كانساس سيتي. لولاية هي ال 21 ف لكبر، و رقم 19 من جيهت لعدد د السكان.
## تاريخ
لمنطقة د ميسوري كانت تستعمرات من فرانسا و صبانيا ؤ هيا طرف من صفقة شرا تاع لويزيانا، منين شرات ميريكان 529,911,681 أكر من فرانسا ف عام 1803 بتمن 15 مليون دولار ميريكاني. ولات ميسوري طرف من ميريكان ف 10 غشت 1821، و هي لولاية نمرة 24.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1821 ف الولايات المتاحدة د ميريكان
تقاليد د تسمية سپنيولية

تصغير|التوزيع ديال لكنيات لمنتاشرين ڭاع ف سپانيا
**تّقاليد د تّسمية سّپنيولية** هيّا طّاريقة باش كاتّكتب سّمية لكاملة ديال شخص ف سپانيا. عادتن كاتكون ب سّمية شّخصية هيا لّولة، متبوعة ب سّمية د لفاميلة د لبّات، عاد سّمية د لفاميلة د لم.

## مصادر

تصنيف:تقافة د سپانيا
مونطانا

**مونطانا** (بلينݣليزية: Montana) هي ولاية جات ف الشمال لغربي د لميريكان. تاتحدّها آيداهو من لغرب، شمال داكوطا و جنوب داكوطا من الشرق، وايومينݣ من لجنوب، و كانادا من الشمال. هي رابع ولاية من جيهت لكبر، و رقم 44 ف لعدد د السكان. لعاصمة ديالها هي إيلينا، و أكبر مدينة فيها هي بيلينݣ.

لولاية د مونطانا فيها بزاف ديال الجبال ولحدائق لوطنية لمعروفة ف لميريكان، بحال ييلووستون، و لمنتزه د لواد د التلج. ولاّت رسميا ولاية نهار 8 نونبر 1889.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1889 ف الولايات المتاحدة د ميريكان
نيبراسكا

**نيبراسكا** (بلينݣليزية: Nebraska) هي ولاية جات ف لوسط د لميريكان. تاتحدّها جنوب داكوطا من الشمال، آيووا من الشرق، ميسوري من لجنوب الشرقي، كانساس من لجنوب، كولورادو من لجنوب لغربي، و وايومينݣ من لغرب. هي لولاية رقم 16 من جيهت لمساحة، و رقم 37 ف عدد السكان. لعاصمة ديالها هي لينكولن، و أكبر مدينة فيها هي أوماها.

دخلات نيبراسكا للميريكان ف 1867، عاماين مورا لحرب لأهلية، و ولأّت هي لولاية رقم 37 فيها.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1867 ف الولايات المتاحدة د ميريكان
نيڤادا

**نيڤادا** (بلينݣليزية: Nevada) هي ولاية جات ف لغرب د لميريكان. تاتحدّها أوريݣون من الشمال لغربي، آيداهو من الشمال الشرقي، كاليفورنيا من لغرب، أريزونا من لجنوب لغربي، و يوتا من الشرق. هي لولاية السابعة ف لكبر، و رقم 32 من جيهت عدد السكان. لعاصمة ديالها هي كارسون سيتي، و أكبر مدينة فيها هي لاس ڤيكاس.

لبلاصة اللي فيها نيڤادا كانت مستعمرة ديال الصبليون، تال 1821 فين ستاقلات و دخلات مع لمكسيك. من مورا حرب ربحاتها لميريكان ف 1848، دخلات ديك لأرض مع لولاية د يوطا. نهار 31 أكتوبر 1864، ولاّت نيڤادا ولاية بوحدها، و كانت هي لولاية نمرة 36 د لميريكان.
## مصادر


تصنيف:ولايات د الولايات المتاحدة د ميريكان
إيثيمون

**إيثيمون** (ب لّاتينية **Ithemon**) هوّا قائد ؤ محارب ؤ بطل أمازيغي من قبيلة لأوطولول لي كانت ف لجانوب د لمغريب ف لعصور لقديمة، ؤ كانت شادة حتال جيهت سالا كولونيا فين كاينين دابا رّباط ؤ سلا. إيثيمون معروف من پاصاج ف سورس تاريخية وحدة هيا كتاب *پونيكا* ديال لمؤرخ رّوماني سيليوس إيطاليكوس، لي دكر فيها بلي إيثيمون شارك ف لحرب لبونيقية تّانية معا قرطاج ضد روما.

إيثيمون كان تلقا ضربة قتّالة ف وحدة من لمعارك، ولاكين قبل مايطيح لقاتل ديالو ضربو رمح، ؤ طاحو بجوج ف لرض د لمعركة.

*.. لايوينوس ماطفّروش حسن من لوخرين، وخا ماكانتش عندو نفس زّعامة؛ حيت مازعمش يتواجه معا [[هانيباعل]]، ختار باش يتقاتل معا إيثيمون، لي كان واحد من لقياد ديال لأوطولول، كا منافس مناسب ليه. من بعدما شل لحاراكة ديالو ؤ كان علاين يسالي معاه، جاه رمح تقيل ب قوة كبيرة ف ضلوعو، ؤ طاح فوق لعدو ديالو*
                                                                                       سيليوس إيطاليكوس، پونيكا، لكتاب 5 سطورا 544 - 550

## مصادر

تصنيف:تاريخ د لمغريب
أنغام

**أنغام محمد علي سليمان** أولا **أنغام** هي مغنية و ممتلة مصرية.

## مصادر

تصنيف:لموسيقا
تصنيف:زيادة 1972
تصنيف:ناس حيين
تصنيف:مومتيلين ؤ مومتيلات مصريين
تصنيف:مومتيلة مصرية
نيويورك (ولاية)

**نيويورك** (بلينݣليزية: New York) هي ولاية جات ف الشمال الشرقي د لميريكان. تايحدّوها من لجنوب نيوجيرسي و پانسيلڤانيا، كونيكتيكاط و ماساشوسيتس و ڤيرمونت و لمحيط لأطلسي من الشرق، كانادا من الشمال و لغرب. هي لولاية الرابعة من جيهت لعدد د السكان، و رقم 27 ف لكبر. لعاصمة ديالها هي ألباني، و أكبر مدينة فيها هي نيو يورك، اللي مسمّية عليها أصلا لولاية.

لولاية د نيويورك من لبلايص اللوالا اللي حتلّوها لأوروپيين ملي دخلو لأميريكا. حتلوها لفرانساويين و لهولانديين و موراهوم لينݣليز. كانت وحدا من لولايات ال 13 اللي ستاقلو من بريطانيا و أسسو لميريكان. نهار 26 يوليوز 1788، ولاّت هي لولاية رقم 11 ف لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
كارولينا الشمالية

**كارولينا الشمالية** (بلينݣليزية: North Carolina) هي ولاية جات ف الشرق د لميريكان. تاتحدّها ڤيرجينيا من الشمال، لمحيط لأطلسي من الشرق، جورجيا و كارولينا لجنوبية من لجنوب، و تينيسي من لغرب. هي لولاية رقم 28 ف لكبر، و التاسعة من جيهت لعدد د السكان. لعاصمة ديالها هي رالي، و أكبر مدينة فيها هي شارلوط.

كارولينا الشمالية كانت وحدا من لمستعمرات ال 13 اللي دارو التورة لميريكانية ضد بريطانيا، و أسسو لميريكان. ولاّت ولاية هي لولاية رقم 12 د لبلاد نهار 21 نونبر 1789.
## مصادر


تصنيف:ولايات د الولايات المتاحدة د ميريكان
داكوطا الشمالية

**داكوطا الشمالية** (بلينݣليزية: North Dakota) هي ولاية جات ف الشمال د لميريكان. تاتحدّها مينيسوطا من الشرق، داكوطا لجنوبية من لجنوب، مونطانا من لغرب، و كانادا من الشمال. هي لولاية رقم 19 ف لكبر، و رقم 47 من جيهت لعدد د السكان. لعاصمة ديالها هي بيسمارك، و أكبر مدينة فيها هي فارݣو.

لبلاصة اللي فيها داكوطا سكنو فيها السكان لأصليين لآلاف ديال لعوامات، تا ستعمروها لأوروپيين ف لقرن 18. ف 2 نونبر 1889، ولاّت داكوطا الشمالية هي لولاية 39 د لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1889 ف الولايات المتاحدة د ميريكان
أوهايو

**أوهايو** (بلينݣليزية: Ohio) هي ولاية جات ف الشرق د لميريكان. تايحدّوها كانادا و ميشيݣان من الشمال، ڤيرجينيا لغربية من لجنوب الشرقي، كينتاكي من لجنوب لغربي، و إنديانا من لغرب. هي لولاية السابعة من جيهت لعدد د السكان، و رقم 34 ف لكبر. لعاصمة ديالها و أكبر مدينة فيها هي كولومبوس.

أوهايو ولاّت رسميا هب لولاية 17 ديال لميريكان نهار 1 مارس 1803.
## لأصل د السمية
أوهايو جايبة سميتها من واد تيدوز منها عندو نفس السمية، و تيعني "لواد الزوين" و لا "لواد لواعر" باللغة د السينيكا، اللي هي وحدا من اللغات د مّالين لأرض.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1803 ف الولايات المتاحدة د ميريكان
أوكلاهوما

**أوكلاهوما** (بلينݣليزية: Oklahoma) هي ولاية جات ف لوسط د لميريكان. تاتحدّها طيكساس من لجنوب و لغرب، كانساس من الشمال، ميسوري من الشمال الشرقي، أركانساس من الشرق، نيو ميكسيكو من لغرب، و كولورادو من الشمال لغربي. هي لولاية ال 28 ف لكبر، و رقم 20 من جيهت لعدد د السكان. لعاصمة ديالها و أكبر مدينة فيها هي أوكلاهوما سيتي.

لولاية د أوكلاهوما من لولايات اللخرين اللي تدارو ف ميريكان (رقم 47)، و خدات لوضع ديالها الرسمي ف 16 نونبر 1907.
## لأصل د السمية
لأصل د السمية د لولاية جاي من اللغة د الشوكطاو، و لمعنى ديالها هو "الناس لحومر".
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1907 ف الولايات المتاحدة د ميريكان
نيو هامپشاير

**نيو هامپشاير** (بلينݣليزية: New Hampshire) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، ڤيرمونت من لغرب، مييْن و لمحيط لأطلسي من الشرق، و كانادا من الشمال. هي خامس أصغر ولاية ف لميريكان، و رقم 40 من ناحية لعدد د السكان. لعاصمة ديالها هي كونكورد، و أكبر مدينة فيها هي مونشيسطر.

ف يناير 1776، كانت نيو هامپشاير هي أول ولاية ستاقلات من بريطانيا، و أسسات حكومة مستاقلة و دستور ديالها. ف 1788، دخلات مع 13 لولاية آخرا اللي أسسو لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
نيو ميكسيكو

**نيو ميكسيكو** (بلينݣليزية: New Mexico - لمكسيك الجديدة) هي ولاية جات ف لجنوب لغربي د لميريكان. تاتحدّها طيكساس من الشرق و لجنوب الشرقي، أوكلاهوما من الشمال الشرقي، و لمكسيك من لجنوب. هي لولاية لخامسة ف لكبر، و رقم 36 من جيهت عدد السكان. لعاصمة ديالها هي سانطا في، و أكبر مدينة فيها هي ألبوكيركي.

لبلاصة اللي فيها نيو ميكسيكو كانت مستعمرة ديال الصبليون، تال عام 1821، فين ستاقلات و دخلات مع لمكسيك. ف 1848، دخلاتها لميريكان للأراضي ديالها من مورا ما ربحات لمكسيك ف حرب. نهار 6 يناير 1912، ولاّت ولاية بوحدها، و اللي هي دابا لولاية 47 د ميريكان.
## مصادر


تصنيف:ولايات د الولايات المتاحدة د ميريكان
كارطة د كورة

200px|تصغير|يسار|كاينين جوج د اللوان فلكارطات د كورة: الصفر ولحمر.
**لكارطة د كورة** (بالنݣليزية: **Penalty card**، بلعربية: **بطاقة جزاء**) فالرياضة د كورة هي دوزان ديال التحكيم كايخدّمو لحكم باش يوقف شي كوايري عند حدو إلا طغا فالتيران وكتّر من لغلاط ولمخالفات اللي يقدّو يضرّو اللعابة لوخرين أولّا يأترو فالنتيجة ديال لماطش. أول حكم خدم بالسيستيم ديال لكارطات هو لحكم كين أستن فكاس لعالم د 1966، وكانت ديك الساعة الصفرة كاتعني للكوايري "وقف إلا قدرتي"، ولحمرة "وقف ودابا"، وكان لحكم كايهزهوم قبل مايهضر معا اللعّاب. لمعنى ديال لكارطات اللي كاين دابا (الصفرة تنبيه ولحمرة طرد) بان أول مرّة فكاس لعالم د 1970 فلميكسيك.
## لكارطات اللي كاينين
200px|تصغير|يسار|حكمة هازّة كارطة صفرة على لعّابة دارت غلط.
فلكورة كاينين جوج ديال اللوان فلكارطات: الصفر ولحمر. فاش لحكم كايهز الصفرة على شي كوايري، كايكون هاداك غير تنبيه ليه على شي غلط دارو. فاش كايعاود لكوايري يدير لغلط مرّة خرة أولا كايدير غلط آخور، كايهز عليه لحكم كارطة باللون لحمر، واللي كاتعني باللي داك اللعّاب خاصو يخرج من التيران.

### كارطة صفرة
لكوايري اللي تجمعو عليه بزاف ديال الصفرة كاتوقّفو لجاميعة د كورة لواحد لعدد ديال لميطشان. هاد لعدد كايختالف على حساب لجاميعات ولمنافسات. كايعطي لحكم كارطة صفرة للكوايري اللي دارة وحدة من هادو:
* قلّة لحيا بلهضرة ولفعال
* كايخرق لقواعد د اللعبة بزاف
* كايعطّل لمعاودة د اللعب
* ماكايحتارمش التيساع اللي مطلوب فركنية، توش أولّا كوفرة
* دخل أولّا عاود يدخل للتيران بلا ليدن د لحكم
* خرج من التيران بلعاني بلا مايعلم لحكم
* فعال ماشي رياضية (شوف لغلاط ف كورة):
** حيّد التيشورت فاش ماركا ݣول
** مشى كاينقّز على لݣريّاج أولّا قرّب بزاف عند لجمهور.

كاينين مازال جوج ديال لفعال اللي يقدو يجيبو صفرة على لكوايري فلميطشان اللي فيهوم لحكم لمعاون بلڤيديو (لڤار):
* دخل على لبلاصة اللي كايدير فيها لحكم لمراجعة بلڤيديو
* دار ليشارة دلڤار (ليشارة د التلفازة) بزايد.

### كارطة حمرة
200px|تصغير|يسار|لحكم غادي يهز كارطة حمرة على كوايري.
كايعطي لحكم لكارطة لحمرة للكوايري وكايجري عليه إلا عاود واحد من لغلاط اللي لفوق مرّة خرة أولّا كايشدها نيشان إلا دار واحد من هادو:
* نكر باللي لفرقة ديالو كانت غاتماركي بيت ولكورة تقاست بليد (من غير لحارس فلمينطاقة د پيلانتيات ديالو) وزاد تناݣر معا لحكم
* نكر باللي لفرقة ديالو كانت غاتماركي بيت بغلط (من غير إلا لحكم عطى پيلانتي وكانت محاولة باش تّلعب لكورة) وزاد تناݣر معا لحكم
* اللعب ديالو فيه غلاط خطيرين
* سلوك ضاسر وفيه التّعدو
* كايسب وكايعاير بكلام قبيح بزاف وݣال شي هضرة/دار شي حركة ولّا حوايج خايبين بزاف
* يشد كارطة صفرة تانية فنفس لماطش
* من غشت 2020، وبسباب الجايحة ديال كوڤيد-19، أي واحد كحب بلعاني على لخرين.

كاينة مازال فعلة اللي تقد تجيب حمرة على لكوايري فلميطشان اللي فيهوم لحكم لمعاون بلڤيديو (لڤار):
* الدخول للبيت ديال لعمليات دالتحكيم بلڤار.

إلا خرج شي كوايري بحمرة، ماخصّوش باقي يدور فالتيران، ماكايبقاش فلمينطاقة التقنية ديال لفرقة (بحال اللعابة لبديلين) وماكايتعوّضش وكايبقى النقصان فلفرقة اللي فالتيران. فلأغلبية ديال لمنافسات ولبوطولات، أي واحد خدا كارطة حمرة نيشان كايتمنع من اللعب ديال لميطشان الجايين، ولعدد ديال هاد لميطشان بالضبط كايختالف على حساب لقانون ولقرارات ديال لجاميعة د كورة فديك لبلاد. كايتحبس لماطش وكايتّلغى إلا أي فرقة خداو 5 من لكوايرية ديالها حمرة وبقاو غير سبعة اللي لاعبين.

## مصادر

تصنيف:الدوزان د كورة
تصنيف:لقواعد د كورة
تصنيف:مقالات فيها مصدر و 3000 بايت
تصنيف:دوزان د الرياضات
كوميديا كحلة

تصغير|مقبارة حداها بلاكة ديال "نهاية لخط" ()، شّي لي عاطي مفعول ديال لكوميديا لكحلة
**ضّحك لباسل** ؤلا **لمزاح لخايب** ؤلا **لكوميديا لكحلة** (ب نّݣليزية **Black Comedy**) هوا واحد النوع من الضحك قاصح و اللي كايتعتابر خط رقيق مابين لكوميديا و الطراجيديا، هادا كايجبد شي حوايج اللي كايتسماو طابو ف لمجتمع واللي ف لقاعيدة مافيهوم ضحك ؤ معقولين بزاف، الضحك لباسل كايزومي سيرتو على لمواضع اللي حساسة و اللي تقدر تآدي شي واحد ولا شي جماعة ديال ناس. لمقصود ديال هاد النوع د لكوميديا تضحكك من شي حاجة زحلة واللي مولفة كاتوجعك ؤلا كاتقيسك بحال لمرض ولعيوب ولموت و الدين (سيرتو لمقدسات) و الطاسيلة و التاعنصريت ولحروبا و لكسايد ؤ لمصايب ؤ سّيكس ؤ غيرهوم. هاد النوع من الضحك ماشي ساهل وخاص الضحاك يكون حرايفي ب لمعقول باش يديرو.

## مصادر


تصنيف:كوميديا
تصنيف:تنكات
تصنيف:أنواع د لأفلام
تصنيف:تقشاب
أوريݣون

**أوريݣون** (بلينݣليزية: Oregon) هي ولاية جات ف الشمال لغربي د لميريكان. تاتحدّها من الشمال واشينطون، من الشرق آيداهو، من لجنوب كاليفورنيا و نيڤادا، و من لغرب لمحيط لمهدّن. هي لولاية التاسعة ف لكبر، و رقم 27 من جيهت لعدد د السكان. لعاصمة ديالها هي سالم، و أكبر مدينة فيها هي پورطلاند.

أوريݣون معروفة بالطبيعة لمخلطة ديالها. فيها ف نفس لوقت لبراكين و لغابات و لبحر و لويدان و الصحرا. ولاّت ولاية رسمية ف لميريكان نهار 14 فبراير 1859 (هي لولاية 33 ف الترتيب).
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1859 ف الولايات المتاحدة د ميريكان
پنسيلڤينيا

**پانسيلڤانيا** (بلينݣليزية: Pennsylvania) هي ولاية جات ف الشمال الشرقي د لميريكان. تاتحدّها ديلاوير من لجنوب الشرقي، ميريلاند من لجنوب، ڤيرجينيا لغربية من لجنوب لغربي، أوهايو من لغرب، كندا من الشمال لغربي، نيويورك من الشمال، و نيوجيرسي من الشرق. هي لولاية لخامسة من جيهت لعدد د السكان، و رقم 33 ف لكبر. لعاصمة ديالها هي هاريسبورݣ، و أكبر مدينة فيها هي فيلاديلفيا.

پانسيلڤانيا وحدا من لولايات ال 13 اللي ستاقلو من بريطانيا و أسسو لميريكان. هي لولاية التانية ف لقدم ف لبلاد، و تأسسات نهار 12 دجنبر 1787.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1787 ف الولايات المتاحدة د ميريكان
رود آيلند

**رود آيلند** (بلينݣليزية: Rhode Island) هي ولاية جات ف الشمال الشرقي د لميريكان. تاتحدّها كونيكتيكاط من لغرب، ماساشوسيتس من الشمال و الشرق، و لمحيط لأطلسي من لجنوب. هي أصغر ولاية ف لميريكان، و سابع أصغر وحدا من جيهت لعدد د السكان. لعاصمة ديالها و أكبر مدينة فيها هي پروڤيدونس.

رود آيلند كانت وحدا من لمستعمرات ال 13 اللي ستاقلو من بريطانيا ف وقت التورة لميريكانية. ولاّت هي لولاية رقم 13 ف لبلاد نهار 29 ماي 1790.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1790 ف الولايات المتاحدة د ميريكان
نبتة

تصغير|شكال مختالفة د لعشبات
**النبتة** (ب نّݣليزية **Plant**) هيّا كائن سيلولي متعدد ؤكاريوطي كينتامي ل مملكة *لعشوبيات Plantae*. أغلبية د لعشوب عندهوم لقدرة باش ينتجو لكلوروفيل علا طريق لفوطوسانتيز ؤلا *تّركيب ب شّعا*. كاينين عشوب لي فقدو هاد لقدرة جزئيا ؤلا كليا، ؤ ولاو عشوب پارازيتية، لي كاتاخد طّاقة ديالها علا حساب شي كائن أخور. كاينين تقريبا 390،800 نوع د لعشوب ف لعالام، منهوم 369،000 كيديرو النوّار، ؤ كاينين من لمجموع علاين 3700 نوع مهدد ب لينقيراض.

## مصادر


تصنيف:بوطانيك
تصنيف:مملكة (بيولوجيا)
فوطوسانتيز

[تصغير|تصويرة كاتشرح لفوطوسانتيز، لي هيّا لعملية لي كاتحوّل فيها لعشبة شّعا د شّمش معا مواد خرين بحال ل[ما ؤ تاني ؤكسيد لكاربون، ل سكّار ؤ ؤكسيجين]]
**لفوطوسانتيز** ؤلا **تّركيب ب شّعا** (ب نّݣليزية **Photosynthesis**) هوّا عملية بيوشيمية كاتطرا ف أغلبية د لعشوب، لي كاتخليها تنتج مواد ؤرݣانية معقدة (سكّار) ب تخدام تاني ؤكسيد لكاربون، لما، لأملاح لي كاتكون ف تّراب ؤ ف لما، ؤ شّعا د شّمش. طّاقة د شّعا كايجمعوها مواد صباغية فوق سّطح د لعشبة، أهم وحدة منهوم هيا لكلوروفيل. لمعادلة ديال هاد تّفاعل لبيوشيمي هيا كي تّالي:
:6CO2{} + 6H2O{} ->[\text{light}] C6H12O6{} + 6O2{}

## مصادر


تصنيف:بيوشيمي
تصنيف:بوطانيك
تصنيف:سيسطيمات إيكولوجيين
تصنيف:ميطابوليزم
كلوروفيل

[تصغير|لكلوروفيل كيكون ف ل[عشبة ف بنيات ميكروسكوپية كاتسمّا كلوروپلاصطات]]
**لكلوروفيل** (ب نّݣليزية **Chlorophyll**) هوّا مادة صباغية كاتعطي لون خضر ل لعشوب، ؤ عندها دور رئيسي ف لفوطوسانتيز. كلمة كلوروفيل تجي من يونانية، (كلورو) = χλωρός تعني خضر و (فيلون) = φύλλον تعني ورقة.

كايني جوج نواع ديال لكلوروفيل: لكلوروفيل أ ؤ لكلوروفيل ب. كلمة *كلوروفيل* ختارعوها جوج د لعولاما د صّيدالة لفرانسايين هوما جوزيف باينيمي كاڤونتو ؤ پيير جوزيف پيلوتيي ف 1817.

## مصادر


تصنيف:بوطانيك
تصنيف:بيوشيمي
تصنيف:مادة صباغية
داكوطا لجنوبية

**داكوطا لجنوبية** (بلينݣليزية: South Dakota) هي ولاية جات ف لوسط د لميريكان. تاتحدّها من الشمال داكوطا الشمالية، من الشرق مينيسوطا، من لجنوب الشرقي آيووا، من لجنوب نيبراسكا، من لغرب وايومينݣ، و من الشمال لغربي مونطانا. هي لولاية ال 17 ف لكبر، و رقم 46 من جيهت عدد السكان. لعاصمة ديالها هي پيير، و أكبر مدينة فيها هي سو فولز.

ولاّو داكوطا لجنوبية و جارتها داكوطا الشمالية ولايات ف نفس النهار، اللي هو 2 نونبر 1889، و محسوبين هوما لولايات 39 و 40 د لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1889 ف الولايات المتاحدة د ميريكان
كارولينا لجنوبية

**كارولينا لجنوبية** (بلينݣليزية: South Carolina) هي ولاية جات ف لجنوب الشرقي د لميريكان. تاتحدّها من الشمال كارولينا الشمالية، من لجنوب الشرقي لمحيط لأطلسي، و من لجنوب لغربي جورجيا. هي لولاية رقم 40 ف لكبر، و ال 23 من جيهت لعدد د السكان. لعاصمة ديالها هي كولومبيا، و أكبر مدينة فيها هي شارلسطون.

كارولينا لجنوبية كانت وحدا من لمستعمرات ال 13 اللي دارو التورة لميريكانية و ستاقلو من بريطانيا. سينات على الدستور و ولاّت هي لولاية التامنة ف لميريكان نهار 23 ماي 1788.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
ݣارديان (كورة)

250px|تصغير|يسار|حارس باغي يشد لكورة
**لحارس** أولّا **لݣارديان** ؤلا **لݣون** (بالنݣليزية: **Goalkeeper**) فماتش ديال لكورة هو كوايري اللي عندو بلاصة موهيمة فالتيران، وهي بلاصة ختيصاصية بزاف. لحارس هو اللي كايعسّ على لݣول ديال فرقتو وماكايخلّيش لفرقة لوخرة تماركي بيت عليها. هادشي كايكون فاش لحارس كايتبع الطريق اللي شادّها لبالون وإما كايشدو أولّا كايدفعو لبلاصة خرة بعيد على لݣول. لحارس عندو لحق يخدّم يديه غير فلمينطاقة د پيلانتيات اللي قبالة لݣول ديالو لي مرسومة بالخط الابيض، الشي اللي كايخلّيه بوحدو (من غير لكوايرية فالتوش) اللي عندو هاد لحق. لحارس هو اللي كاتكون عندو بلاصتو بوحدو فلفرقة، وهادشي كايبان حتى فلكيطمة ديالو اللي لوانها ماكايشبهوش للوان ديال اللعّابة لوخرين.

قانون التير اللوراني كايمنع لحارس باش يشد لكورة اللي جاتو من عند شي صاحبو فلقرقة بيدّيه. لحارس غاليبا كاينفّد ضربة مرمى، وكايݣيّد الدفايعية فاش كاتكون كوفرة، كورنير أولّا لماركاج. لحارس عندو دور موهيم فالتݣياد ديال الستراتيجية والطاكتيك اللي واخداهوم لفرقة، حيتاش عندو شوفة مزيانة على التيران وكيفاش غادية فرقتو فلماطش.

**لونطريما ديال الحارس:**

لحارس كايتريني بوحدو بعيد على لفرقة ديالو وكايدرّبو مدرب خاص بالحراس، المدرب كيركز ليه بزاف فتدارب على سرعة ردة الفعل حيتاش هية اهم حاجة لي خصها تكون عند الحارس( **من بعد الطول**) بحيت خصو يكون مستاعد لأي كورة علا غفلة، او يقض ايتصضى ليها بزربة قبل ماتماركا .

البوصط ديال لحارس خصو تقنيات لي ماكاينينش فلبوصطات لخرين، داكشي لاش عندو اونطريما صعيبة ، البوصط ديال الݣرديان (**حارس المرمى**) خصو تقنيات لي ماكاينينش فلبوصطات لخرين ،عكس اللعابة لخرين ، الحارس كيخدم بالجسم ديالو كامل، يعني كيتلاح بالجسم ديالو كامل باش ايجبد كورة او يتصضى ليها او هادشي خطر شوية مما يجعل حارس المرمى اصعب بوصط كاين فالفرقة **<small>حيت:( كيتلاح بيديه، برجليه، سدرو، وجهو، الجسم ديالو كامل باش ايعتق كورة قبل ماتدخل لشبكة)</small>** او هادشي كيأدي لاصابات خطيرة بعد المرات .

200px|تصغير|ݣارديان كايبعّد كورة جاية لجيهة لݣول ديالو.
**بعض القوانين ديال حارس المرمى**:

لبلاصة ديال لحارس هي بوحدها اللي لفلماتش

لقواعد كايفرضو باللي خاص واحد من لكوايرية ديال لفرقة ضروري يكون حارس فأي وقت من لماتش، يعني إلى لحارس خرج بدقّة كلاها وماقدرش يكمّل أولّا خدا حمرة، خاص ضروري كوايري آخور يدخل لبلاصتو ويكون حارس. لقواعد كايخلّيو لفراقي باش يبدلو اللعّاب اللي بغاوه يكون حارس فوسط لماطش فاش كايكون واقف، ولاكين قليل فاش كايطرا هادشي. لحارس يمكن ليه يخرج برا لمينطاقة دپيلانتيات ديالو وماكاينش شي قانون فلقواعد اللي غايحبسو، ولاكين الى خرج او الكورة فيديه غايتحسب بيلانتي يعني الحارس لابغا يخرج من المنطقة ديالو خصو يلعب برجليه او ممنوع الحارس ايشد الكورة بيديه خارج المنطقة ديالو ولا غاياخد حمرة. لحرّاس غاليبا كايفضلو يبقاو حدا لݣول ديالهوم. بنسبة لبيلانتي الحارس خصو يبقا فوق خط المرمى قبل ما اللاعب لي فالفرقة لخرا يتيري ، ويلى تلاح قبل مايتيري لاعب لاخر غايصفر الحكم باش ايتعاود البيلانتي 

ط
## شوف حتى
* مدافع
* لعّاب دلوسط
* مهاجم

## مصادر


تصنيف:بلايص د اللعب ف كورة
تصنيف:مقالات فيها مصدر و 3000 بايت
نقطة (لماط)

[تصغير|نقاطي ف [مستوى (تسطار)|لمستوى لؤقليدي]]
**نّقطة** ف لهنداسة لؤقليدية، هي مفهوم د سّاس كيشير ل موضع محدد ف لمكان ماعندوش طول ؤلا عرض ؤلا غلوضية. ف لماط ديال دابا، لمصطلح د نقطة كيشير بشكل عام ل أي عنصر ف مجموعة لي عندها لمزايا ديال مكان.

## مصادر


تصنيف:لماط
ديفونسور

[200px|تصغير|يسار|الديفونسور الضهير (توني بيض) جاي من اللور باش يحيّد لكورة ل [ميليو (توني حمر).]]
**لمدافع** أولّا **الديفونسور** (بالنݣليزية: **Defender**) ف الرياضة د كورة هو لعّاب اللي الدور ديالو هو يحامي على لحارس و يوقّف لهجمات ديال لفرقة لوخرة و مايخلّيهومش يماركيو بيت. الديفونسور كايقصّر ف اللور ديال التشكيلة. كاينين ربعة ديال لمرارك د الديفونسورات: قلب الديفونس، لقشّاش، الضهير و الجناح.

## لبلايص ديال الديفونسورات
200px|تصغير|ديفونسورة جناح (توني صفر) باغا تحيّد لبالون للمهاجمة (توني حمر).

## شوف حتى
* حارس
* وسايطي
* مهاجم

## مصادر


تصنيف:بلايص د اللعب ف كورة
تصنيف:مقالات فيها مصدر و 3000 بايت
يوتا

**يوتا** (بلينݣليزية: Utah) هي ولاية جات ف لغرب د لميريكان. تاتحدّها كولورادو من الشرق، وايومينݣ من الشمال الشرقي، آيداهو من الشمال، أريزونا من لجنوب، نيڤادا من لغرب، و نيو ميكسيكو من لجنوب الشرقي. هي لولاية ال 13 ف لكبر، و رقم 30 من جيهت لعدد د السكان. لعاصمة ديالها و أكبر مدينة فيها هي سولط ليك سيتي.

يوطا معرفة باللي كتر من النص ديال السكان ديالها متبعين الدين ديال لمورمون. ولاّت ولاية نهار 4 يناير 1896 (لولاية 45 ف الترتيب د الدخول للميريكان).
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1896 ف الولايات المتاحدة د ميريكان
شيريشية كولي

***شيريشية كولي'' ؤلا ''ئيشيريشية'' ''كولي*** (ب لونݣلي ***Escherichia'' ''coli***) هيا واحد لباكتيرية عكيكيزة ݣرام سلبية ؤ داخلة فلفاميلة دلمصارنوباكتيرات ؤ معروفة من شحال هادي باللي هيا واحد لباكتيرية متعايشة معا بنادم ؤ معا لباقي دلبهايم ؤ ساكنة ليهوم فالتيو لماكلي ديالهوم ؤ بضبط فلمصران لغليض، فبزاف دلحالات كاتكون درويشة ولايني تݣد تمرّض لجيهاز لبولي ئيلا وصلات ليه ؤ حݣا كاين حتا واحد لعرق ديال *شيريشية كولي* كايتلق واحد السّمّين سميتو الشيݣا و اللي ئيقدر ئيدخل للدات بلماكلة دلحم ماطايبة مزيان ؤ موسخة بشي باكتيرية من هاد لعرق، هاد الشيݣاسمّين ئيݣد ئيدير مسايل واعرين بالزايد للصحة ديال بنادم ؤ يقدر ݣاع ئقتلو.

شيريشية تعزلات فلخطرة اللولة من عند طيودور إيشيريش ف 1885م داكشي علاش خدات سميتو وهيا لباكتيرية اللي تقرا عليها بزاف فلفيزيولوجيا و لجينيتيك.

## مصادر


تصنيف:باكتيرية
ميليو

220px|تصغير|يسار|لوسايطي (توني صفر) باغي يشد لكورة قبل من الدفايعي ديال لفرقة لوخرة (توني كحل) باش يعطيها للمهاجمين.
**لوسايطي** ؤلا **لميليو** (بالنݣليزية: **Midfielder**، بلعربية: **لاعب وسط**) هي بلاصة من لبلايص د اللعب فالرياضة د كورة. لوسايطية غاليبا كايكونو فلوسط ديال التيران وفالتشكيلة كايجيو مابين الدفايعية ولمهاجمين. شي وسايطية كايلبو غير الدور ديال الديفاع فاش كايهرسو لهجمات ديال لفرقة لوخرة، هادو كايتسمّاو "وسايطية دفايعية". لمدرّيب يقدر يخدّم واحد لعدد ديال لوسايطية على حساب التشكيلة ديالو، وداك لݣروپ ديال الدفايعية كايتسمّى "ميليوتيران".

لمدرّيبين كايكلّفو واحد من دوك لوسايطية باش يهرّس لهجمات ديال لفرقة لوخرة، ولخرين كايكلّفهوم باش يصاوبو فرص ديال التسجيل، أولا يكونو عندهوم أدوار ديال الديفاع ولهوجوم فنفس لوقت. لوسايطي هو لكوايري اللي غاليبا كايقطع مسافات كبار فالتيران فلماطش. لوسايطية هوما اللي كايشدو كورة بزاف ديال لوقت فكورة، داكشي علاش كايكونو هوما اللي رقاق مابين ݣرانهوم فلفرقة.

## لبلايص ديال لوسايطية
هادو هوما لبلايص لمعروفين بزاف اللي كاياخدوهوم لوسايطية:

## شوف حتى
* حارس
* دفايعي
* مهاجم

## مصادر


تصنيف:بلايص د اللعب ف كورة
تصنيف:مقالات فيها مصدر و 3000 بايت
ڤيرمونت

**ڤيرمونت** (بلينݣليزية: Vermont) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، نيو هامپشاير من الشرق، نيويورك من لغرب، و كانادا من الشمال. هي لولاية ال 45 ف لكبر، و 49 (تاني أصغر وحدا) من جيهت لعدد د السكان. لعاصمة ديالها هي مونپوليي، و أكبر مدينة فيها هي بورلينݣطون.

أول بلاد أوروپية ستعمرات لبلاصة اللي فيها ڤيرمونت كانت هي فرانسا، و لكن خداتها منها بريطانيا ف 1763 من بعد ما ربحاتها ف لحرب. هي أول ولاية دخلات للميريكان من مورا ما أسسوها لولايات ال 13 اللولا، عليها عندها الرقم 14. دخلات للتيحاد نهار 4 مارس 1791.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1791 ف الولايات المتاحدة د ميريكان
ڤيرجينيا

**ڤيرجينيا** (بلينݣليزية: Virginia) هي ولاية جات ف الشرق د لميريكان. تاتحدّها ديلاوير من الشمال الشرقي، ڤيرجينيا لغربية من الشمال لغربي، كينتاكي من لغرب، تينيسي من لجنوب لغربي، كارولينا الشمالية من لجنوب، و لمحيط لأطلسي ف الشرق. هي لولاية ال 35 ف لكبر، و رقم 12 من جيهت لعدد د السكان. لعاصمة ديالها هي ريشموند، و أكبر مدينة فيها هي ڤيرجينيا بيتش.

ڤيرجينيا هي وحدا من لولايات ال 13 اللي دارو التورة لميريكانية باش يستاقلو من بريطانيا. هي لولاية لعاشرة اللي صادقات على الدستور، و ولاّت رسميا ولاية نهار 25 يونيو 1788.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
واشينطون (ولاية)

**واشينطون** (بلينݣليزية: Washington) هي ولاية جات ف الشمال لغربي د لميريكان. تابحدّها من لغرب لمحيط لهادي، من لجنوب أوريݣون، من الشرق آيداهو، و من الشمال كانادا. هي لولاية ال 18 ف لكبر، و رقم 13 من جيهت لعدد د السكان. لعاصمة ديالها هي أوليمپيا، و أكبر مدينة فيها هي سياتل.

لولاية د واشينطون ماعندها تا علاقة بلمدينة د واشينطون، لعاصمة د ميريكان، اللي جات ف الجيهة لخرا د لبلاد. لولاية هي رقم 42 ف لبلاد، و دخلات مع لتيحاد د ميريكان نهار 11 نونبر 1889.
## لأصل د السمية
تسمّات لولاية ب سميت جورج واشينطون، اللي كان أول رئيس ديال لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1889 ف الولايات المتاحدة د ميريكان
تينيسي

**تينيسي** (بلينݣليزية: Tennessee) هي ولاية جات ف الشرق د لميريكان. تاتحدّها كينتاكي من الشمال، ڤيرجينيا من الشمال الشرقي، كارولينا الشمالية من الشرق، جورجيا ،ألاباما، ميسيسيپي من لجنوب، أركانساس من لجنوب لغربي، و ميسوري من الشمال لغربي. هي لولاية ال36 ف لكبر، و رقم 16 من جيهت لعدد د السكان. لعاصمة ديالها و أكبر مدينة فيها هي ناشڤيل.

تينيسي هي لولاية رقم 16 اللي دخلات للميريكان، و كان داكشي نهار 1 يونيو 1796.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1796 ف الولايات المتاحدة د ميريكان
مارس

[تصغير|صفحة "مارس" من كتاب "[السوايع لمجيدة ديال الدوك د بيري|سّوايع لمجيدة ديال دّوك د بيري"]]
**مارس** هوّا شّهر تّالت د لعام ف تّقويم لݣريݣوري، ؤ تسمّا علا رّب د لحرب رّوماني مارس. ف تّقويم رّوماني لقديم، مارس (ب لّاتينية **Martius**) كان هوّا شّهر لّول، حيت فيه كايبدا فصل رّبيع، ؤ كيكون فاتحة د عام جديد بعد لبرد ؤ تّلوج ديال فصل شّتا.

## مصادر


تصنيف:شهورا
أبريل

تصغير|رسمة ديال ؤجين ݣراصي ب عنوان "أبريل" من كتاب مصوّر ب عنوان "ساريني فوسط لحلم ديالي" Walk me through my dream
**أبريل** هوّا شّهر رّابع ف تّقويم لݣريݣوري، ؤ مرتابط ب فصل رّبيع ف نّص شّمالي د لأرض، ؤ ب فصل لخريف ف نّص لجانوبي د لأرض، ؤ هوّا ضونك لموقابيل لفصلي ديال شهر أكتوبر.

سّمية د أبريل واقيلا جات من لّاتينية  لي كاتعني حلّ، فتح، ؤ تقدر تكون كاتشير ل لورد لي كيتّفتح ف هاد شّهر.

## مصادر


تصنيف:شهورا
ماي

[تصغير|لوحة ب عنوان "ماي" ديال لفنان [الطاليان|طّالياني لياندرو باصانو]]
**ماي** هوّا شّهر لخامس ف تّقويم لݣريݣوري، ؤ مرتابط ب فصل رّبيع ف نّص شّمالي د لأرض، ؤ ب فصل لخريف ف نّص لجانوبي د لأرض، ؤ هوّا ضونك لموقابيل لفصلي ديال شهر نونبر. 1 ماي ف لمغريب ؤ تقريبا ف لعالام كامل هوّا عيد شّغل ؤ كيكون نهار د لعطلة.

## مصادر


تصنيف:شهورا
يونيو

[تصغير|[صيف|فصل صّيف ف نّص شمالي د لأرض كيبدا ف شهر يونيو (تصويرة من ؤكرانيا)]]
**يونيو** ؤلا **جوان** هوّا شّهر سّات ف تّقويم لݣريݣوري، ؤ مرتابط ب لبدية ديال فصل صّيف ف نّص شّمالي د لأرض، ؤ ب فصل شّتا ف نّص لجانوبي د لأرض، ؤ هوّا ضونك لموقابيل لفصلي ديال شهر دجنبر.

هاد شّهر تسما على يونو رّبة رّومانية ديال لخصوبة ؤ لولادة.

## مصادر


تصنيف:شهورا
شتنبر

[تصغير|پوسطير ديال لعودة لمدراسية ف [الولايات المتاحدة د ميريكان|لميريكان]]
**شتنبر** ؤلا **سيپطومبر** هوّا شّهر تّاسع ف تّقويم لݣريݣوري، ؤ مرتابط ب لبدية د لخريف ف نّص شّمالي د لأرض، ؤ ب فصل رّبيع ف نّص لجانوبي د لأرض، ؤ هوّا ضونك لموقابيل لفصلي ديال شهر مارس.

كلمت شتنبر ؤلا سيپطومبر جات من لّاتينية ، لي كاتعني *سبعة* ؤ كانت كاتمتّل تّرتيب ديال هاد شّهر ف تّقويم رّوماني لي كان كيبدا ف مارس.

## مصادر


تصنيف:شهورا
أكتوبر

[تصغير|صفحة "أكتوبر" من كتاب "[السوايع لمجيدة ديال الدوك د بيري|سّوايع لمجيدة ديال دّوك د بيري"]]
**أكتوبر** ؤلا **كتوبر** هوّا شّهر لعاشر ف تّقويم لݣريݣوري، ؤ مرتابط ب لخريف ف نّص شّمالي د لأرض، ؤ ب فصل رّبيع ف نّص لجانوبي د لأرض، ؤ هوّا ضونك لموقابيل لفصلي ديال شهر أبريل.

شهر أكتوبر جات سميتو من لّاتينية  لي كاتعني *تمنية*، ؤ كاتشير ل تّرتيب ديال هاد شّهر ف تّقويم رّوماني لقديم لي كان كيبدا ف مارس.

## مصادر


تصنيف:شهورا
زيرو (توضيح)

هادي صفحة د التوضيح، كلمة **زيرو** يمكن يكونو عندها هاد لمعاني:

* زيرو: نمرة ؤ عاداد كيمتّل لكونصيپط ديال والو ؤلا لخوا ف لماط.
* زيرو (فيلم): فيلم مغربيي تمتل ف الدار لبيضا من كتابة و إخراج د نورالدين لخماري.

تصنيف:صفحة توضيح
2

**جوج** ؤلا **نمرة جوج** ؤلا **لعاداد جوج** (رّمز ف نّماري لغبارية **2**) هوّا نمرة ؤ عاداد ؤ كونصيپط مْتجرّد كيقابل لمفهوم لفلسافي ؤ دّياني د دّوالية ؤلا جّوجية. **جوج** هوّا أصغر عاداد لولي ؤ لعاداد لّولي لواحيد لي جوجي. 2 جا مورا 1 ؤ قبل 3.

## ف دّاريجة
### لأصل د سّمية
كلمة *جوج* جات من لعربية *زوج* (نوطق *زاوج*) بمعنى *كوپل*. كلمة *جوج* كاتولي *تنين* ملي كيتزادو لعشرات (متلا ف *[[22|تنين ؤ عشرين]]*)، ولاكين عادتن ماكاتخدّمش هاد لكلمة بوحدها ف لمغريب.

صّيغة تّرتيبية د جوج هيا *جاوج* (ب ترقيق جّيم، باش ماتّخالطش معا طير جّاوج) ؤلا *تاني*.

## ف لماط
* جوج عاداد لولي، ؤ هوّا أصغر عاداد لولي، ؤ لعاداد لّولي لواحيد لي جوجي (كيتّقسم علا جوج).
* أي عاداد كيتّقسم علا جوج كيتسما *عاداد جوجي *. ف سّيستيم لعشري يقدر بنادم يتعرف علا عاداد جوجي غير ب نّمرة لّخرة ديالو (كاتكون 0، 2، 4، 6 ؤلا 8). هاد لبلان خدّام حتا ف سيستيمات د نّماري لي لباز ديالها جوجية، بحال سّيستيم جّوجي (كيتسالا ب 0) ؤ سّيستيم سّطاشي (كيتسالا ب 0، 2، 4، 6، 8، A، C، E).
* جوج ؤ تلاتة هوما لأعداد لّولية لواحيدة لي جاو متابعين.
* جميع لأعداد لّولية كيكون لفرق بيناتهوم علّاقل 2.
* جوج هوّا أول لولي د صوفي جيرمان.
* جوج هوا أول لولي د لوكاس.
* جوج هوا أول لولي د رامانودجان.
* جوج هوّا لعاداد رّابع ف سّنسلة د فيبوناتشي لي كاتبدا ب 0، 1، 1، 2، 3...
* جوج هوا لباز ديال سّيستيم جّوجي، لي كيتخدم ف لانفورماتيك.
* كيما كان لعاداد x عندنا x+x=2*x (من لجمع ل ضّرب).
* كيما كان لعاداد x عندنا x*x=x^2 (من ضّرب ل لؤسية).
* كيما كان لعاداد x عندنا *x**x* = *x*↑↑2 (من لؤسية ل تّيترية).
* يلا جينا نعممو هاد لقضية ب لمفهوم ديال لفوقعملية، كانلقاو هاد لخاصية:

:: فوق(*<math>x</math>*,*<math>n</math>*,*<math>x</math>*) = فوق(*<math>x</math>*,(n+1),*2*)
* جوج عندو ضونك خاصية فاريدة لي هيّا . نّبلات ↑ كيشيرو ل لكتبة ب نّبلات د كنوث ؤ لعاداد ديال نّبلات كيحدد لمستوى ديال لفوقعملية.
* جوج هوّا لعاداد لوحيد لي لمجموع د لمقلوبات لؤسية ديالو حتال لّامسالية كيعطيه هوا براسو:
:: \sum_{k=0}^{\infin}\frac {1}{2^k}=1+\frac{1}{2}+\frac{1}{4}+\frac{1}{8}+\frac{1}{16}+\cdots=2.
* جّدر لمربع د جوج هوّا أول عاداد لاكسري تّكتاشف من طاراف لپيطاݣوريين.

## ف صّيونص
* جوج هوّا نّمرة دّرية د لهيليوم.
* أغلبية د لكائنات لؤكاريوطية لكتيروسيلولية كيكونو فيهوم جوج د لأجناس.

## مصادر


تصنيف:نماري
تصنيف:أعداد لولية
تصنيف:ستيتناء من طاݣ ناقصين تصاور
تصنيف:مقالات فيها مصدر و 3000 بايت
تصنيف:أعداد صحيحة
3

**تلاتة** ؤلا **نمرة تلاتة** ؤلا **لعاداد تلاتة** (رّمز ف نّماري لغبارية **3**) هوّا نمرة ؤ عاداد جا مورا 2 ؤ قبل 4. ؤ هوّا كونصيپط مْتجرّد كيقابل لمفهوم دّياني د تّالوتية. **تلاتة** هوّا أصغر عاداد لولي فردي. تلاتة هوا لعاداد لّولي لواحيد لي جا قبل من عاداد مربع (4).

## ف لماط
* 3 هوا تقريبة عيانة ل لعاداد پي (3.1415..) ؤ تقريبة عيانة كتر ل لعاداد ؤ (e=2.71828..).
* 3 هوّا أصغر عاداد لولي فردي، ؤ لعاداد لّولي جّاوج.
* جوج ؤ تلاتة هوما لأعداد لّولية لواحيدة لي جاو متابعين.
* 3 هوا أول لولي د فيرما حيت عندو لفورمة  يلا خدينا n=0.
* تلاتة هوا أول لولي د ميرسين حيت عندو لفورمة 2^n-1 يلا خدينا n=2.
* 3 هوّا لعاداد لخامس ف سّنسلة د فيبوناتشي لي كاتبدا ب 0، 1، 1، 2، 3...
* تلاتة هوا لعاداد لّولي لواحيد لي جا قبل من عاداد مربع لي هوا 4. أي عاداد أخور عندو لفورمة n^2-1 كيكون عاداد مركب.

### ف تّسطار

*3 هوّا أصغر عاداد د لحروف ديال مضلّع. لمضلع لي فيه تلاتة د لحروف كيتسمّا متلّت.
*3 هوّا أكبر عاداد د لأبعاد لي يقدر بنادم يمتّلها ؤ يتخيّلها. ف لماط ؤ ف صّيونص يقدرو يكونو أبعاد كتر بزاف ف لمكان، ولاكين مانقدرو نمتّلوهوم غير بشكل تجريدي.

Triangle.Equilateral.svg|متلّت


## مصادر

## لمزاود
*كتاب ديال تلاتاوات، حوايج عندهوم علاقة ب لعاداد ؤ نّمرة 3 ف بزاف د لمجالات


تصنيف:نماري
تصنيف:أعداد لولية
تصنيف:مقالات فيها مصدر و 3000 بايت
تصنيف:أعداد صحيحة
مهاجم (كورة)

تصغير|200px|مهاجم (توني زرق) كايحاول يماركي بيت.
**لمهاجم** ولّا **لأطاك** (بالنݣليزية: **Forward**) هو كوايري موهيم فالتشكيلة دلفرقة فماطش ديال لكورة. هاد لكوايري كايقصّر قبالة لݣول ديال لفرقة لوخرة وكايقلّب على كيفاش وكايحاول يماركي بيت.

لمهاجمين كايماركيو بيوتة كتر من اللعّابة لوخرين د لفرقة حيتاش ماعندهومش مسؤوليات زايدين بحال الديفاع لكتير.

كايكونو غاليبا مابين واحد وتلاتة ديال لمهاجمين ف التشكيلات الجداد، بحال التشكيلة لمعروفة 1-2-3-4 اللي كايكون فيها مهاجم واحد. التشكيلات اللي مامعروفينش بزاف يقدر يكون فيهوم كتر من تلاتة ديال لمهاجمين، أولا مايكونوش ݣاع.

## لبلايص ديال لمهاجمين
[200px|تصغير|يسار|[ليونيل ميسي ديال إف سي برصلونة هو واحد من لمهاجمين الجناوح لمعروفين.]]
[200px|تصغير|يسار|[رونالدو كان هداف كبير ديال ريال مدريد.]]

## شوف حتى
* حارس
* دفايعي
* وسايطي

## مصادر


تصنيف:بلايص د اللعب ف كورة
تصنيف:مقالات فيها مصدر و 3000 بايت
لمينطاقة د پيلانتيات (كورة)

تصغير|يسار|لمستطيل لكبير اللي قبالة لݣول هو لمينطاقة د پيلانتيات، ولقوس اللي خارج منو هو لقوس د پيلانتي. أما لمستطيل الصغير هو لمينطاقة د لݣول.
110بك|تصغير|لقوس د پيلانتي.
**لمينطاقة د پيلانتيات** (بلعربية: **منطقة الجزاء**، بالنݣليزية: **Penalty area**) هي مينطاقة ديال التيران اللي كايتقصر فيه لميطشان د كورة. هو مستطيل اللي كايشد 16.5 ميترو من الجنب ديال كولّا ݣول و16.5 ميترو قبالتو. النقطة د پيلانتي بعيدة ب 11 ميترو على خط لݣول وجاية نيشان فلوسط ديال لݣول.

لقوس د پيلانتي كاين حدا لمينطاقة، وكايسد عليها بدويرة ديال 9.15 ميترو من النقطة. هو ماشي طرف من لمينطاقة د پيلانتيات وعندو دور غير فلپيلانتي، حيتاش ݣاع لكوايرية ممنوع عليهوم يكون لداخل ديال هاد الدويرة (يعني يكونو بعاد بقّل من 9.15 ميترو على لبالون وقت التير)، من غير اللي غايتيري ولحارس.

فوسط لمينطاقة د پيلانتي كاينة مينطاقة مستطيلة خرة سميتها لمينطاقة د لݣول، وهي جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه. ضربات لمرمى و أي كوفرة ديال لفرقة لمدافعة كاتدار من تمّا. لكورات لمليوحين اللي كايكونو قراب من خط لݣول كايتدارو هنايا.

## لخدمة ديالها
تصغير|700بك|مركز|تمتيل مرسوم ديال لمينطاقة د پيلانتيات.
لغلاط اللي لعوقوبة ديالهوم هي كوفرة نيشان واللي كاتديرهوم لفرقة لمدافعة ف لمينطاقة د پيلانتيات تاعها كايتعاقبو ب پيلانتي. لپيلانتي كايتنفّد من النقطة د پيلانتيات، واللي بعيدة ب 11 ميترو على خط لݣول.

لمينطاقة د پيلانتيات عندها خدامي خرين، بحال:
* لحرّاس: بالنسبة ليهوم هاد لبلاصة هي فين يقدّو يقيسو لكورة بيدّيهوم.
* ضربات لمرمى وكوفرات ديال الديفاع: لكوايرية ديال لفرقة لوخرة خاصهوم يكونو برّا هاد لمينطاقة وبعاد ب 9.14 على لكورة حتى تّيرا لكورة وتبان مزيان كاتحرّك.
* پيلانتي: لحارس وداك اللي غايماركي لپيلانتي هوما بوحدهوم اللي كايكونو وسط لمينطاقة د پيلانتيات، لخرين كايكونو بزّا ديالها (حتى برا لقوس د پيلانتي) حتى تّنفد هاد الضربة.

### فاللعب
فلأغلبية ديال لوقت د لماطش لحارس هو اللي كايعمّر لمينطاقة د پيلانتيات. لفرقة لمهاجمة كاتحاول توصل لهاد لمينطاقة باش مّاكان، ونيسبة كبيرة ديال لبيوتة تماركاو من هاد لبلاصة. عدد كبير ديال لكوايرية لمدافعين ولمهاجمين كايكونو فلمينطاقة د پيلانتيات وهادشي غاليبا فلكورات التابتين، وبلخصوص فالركنيات. فهاد لحالة كايتشاف الشتيف والجباد بين اللعّابة واخا هادشي ماشي قانوني.

## لمينطاقة د لݣول
هي مستاطيل اللي فيه جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه.

## شوف حتى
* تيران د كورة
* ركنية
* توش

## مصادر

تصنيف:لقواعد د كورة
تصنيف:مقالات فيها مصدر و 3000 بايت
تعادول ف السپور

**التعادول** هو واحد لكونصيپت فلحساب د النتايج ديال الرياضات اللي فيها التنافوس وكايطرا فاش النتيجة مابين لأطراف لمشاركين كاتكون متساوية أولّا بحال بحال. التعادول مومكين فشي رياضات، ولاكين ماشي كولشي.

## كورة
فالرياضة د كورة، كايتحسب لماطش تعادول إلا جوج فراقي ماركاو نفس لعدد ديال لبيوتة على بعضياتهوم فلوقت لعادي (90 دقيقة). فالسيستيم د خروج لخاسر، كايتزادو جوج ديال لأشواط الزايدين. إلا بقات النتيجة بين لفراقي ديال لماطش بحال بحال، كايسالي لماطش بتعادول، ولاكين كايتزادو جولات ديال تيرات الترجيح (كايتسمّاو رسميا "تيرات من النقطة د پيلانتي") باش يبان شكون غايدوز للدور لماجي أولّا ربح لمنافسة من مورا ماكايكون ماركا أكبر عدد ديال التيرات. فلمنافسات اللي لأهمية ديالهوم قليلة، كايدوز لماطش نيشان لتيرات الترجيح، بلا مايكونو ميطات زايدين.

فلبوطولات ديال تورنوة روبين، إلا سالا لماطش بتعادول، كايتحسب تعادول. فبوطولا 1 وبزاف ديال لبوطولات فلعالام، التعادول فهاد السيستيم كايزيد للفراقي ديال لماطش نقطة وحدة لكولا وحدة فيهوم.

## مصادر

تصنيف:نوع منافسة ف الرياضة
تصنيف:لقواعد د كورة
غشت

تصغير|تمتال ديال أوݣوستوس قيصر لي تسما عليه شهر غشت
**غشت** هوّا شّهر تّامن ف تّقويم لݣريݣوري، ؤ مرتابط ب فصل صّيف ف نّص شّمالي د لأرض، ؤ ب فصل شّتا ف نّص لجانوبي د لأرض، ؤ هوّا ضونك لموقابيل لفصلي ديال شهر فبراير.

غشت تبدلات سميتو ف عام 8 قبل لميلاد، على أوݣوستوس قيصر أول إمبراطور روماني. قبل من داكشي كانت سميتو  لي كاتشير ل تّرتيب سّادس ديالو ف تّقويم رّوماني.

## مصادر


تصنيف:شهورا
4

**ربعة** ؤلا **نمرة ربعة** ؤلا **لعاداد ربعة** (رّمز ف نّماري لغبارية **4**) هوّا نمرة ؤ عاداد جا مورا 3 ؤ قبل 5. ربعة هوّا أصغر عاداد مركّب. ؤ كيتّعتابر عاداد منحوس ف بزاف د تّقافات ديال شرق آسيا، حيت كيتّنطق بحال لموقابيل ديال كلمة "موت" ب جّاپونية، شّينوية ؤ لكورية. لخوف من لعاداد ربعة كيتسما تيترافوبيا.

## ف لماط
[تصغير|يمين|[تيتراهيدرون]]
* ربعة هوّا أصغر عاداد مركب.
* ربعة هوّا أصغر مربع ديال عاداد لولي (2).
* ربعة هوّا لمربع لواحيد لي جا مورا عاداد لولي (3).
* أي عاداد كيتّقسم علا ربعة يلا ؤ غير يلا لعاداد لمكوّن من جّوج نّماري لّخرين ديالو حتا هوا كيتّقسم علا ربعة (متلا 9871896 كيتّقسم علا 4 حيت 96 كيتّقسم علا 4).
* ربعة هوّا أصغر عاداد ديال لوجوه ؤ رّيوس لي يقدرو يكونو عند موجسّام ف 3 د لأبعاد. هاد لموجسام كيتسما *[[تيتراهيدرون]]*.
* ربعة هوّا لعاداد لواحيد لي كيحقق لخاصية 4=2 + 2 =2 \times 2 =2^2=2 \uparrow\uparrow 2=2 \uparrow\uparrow\uparrow 2 = .... نّبلات ↑ كيشيرو ل لكتبة ب نّبلات د كنوث ؤ لعاداد ديال نّبلات كيحدد لمستوى ديال لفوقعملية، لي غادي حتال لّامسالية.
* ربعة هوّا أصغر عاداد ديال لّوان باش يمكن يتّلونو لبلدان كاملين ف شي خاريطة كيما كانت، بحيت ماتكون حتا بلاد ؤ لي حداها عندهوم نفس لّون (طيوريم د ربعة د لوان). لعاداد 3 ميكيحققش هاد لقاعدة ف لحالة لعامة، مي كاينين حالات خاصة فين يقدر يحققها.
* أي عاداد موجب يقدر يتّكتب كا مجموع ديال ربعة د لأعداد لمربعة علّكتر، كيما بيّن طّيوريم د لاݣرونج د ربعة د لمربعات، متلا 31 = 5^2+2^2+1^2+1^2.
* أي عاداد طابيعي كيتّقسم علا ربعة يقدر يتّكتب علا شكل فرق ديال جوج د لمربعات، يعني  A=4 \times B=x^2-y^2.
* ربعة هوّا أعلى درجة ديال پولينوم باش يكون عندو حلول جبرية، يعني لي يقدر يتّعبر عليها ب لكويفيسيونات ؤ دّرجة د لپولينوم، ب تخدام عمليات بحال لجمع، ضّرب، نّقيص، لقسيم، ؤ جّدر. فوق من ربعة (5 ل فوق) ماكيكونوش ديما حلول جبرية، كيما بيّن لماطيماتيسيان لفرانساوي إيڤاريست ݣالوا.

## شي حسابات بساط

## مصادر


تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة
ويسكونسين

**ويسكونسين** (بلينݣليزية: Wisconsin) هي ولاية جات ف لوسط الشمالي د لميريكان. تاتحدّها مينيسوطا من لغرب، آيووا من لجنوب لغربي، إيلينوي من لجنوب، و ميشيݣان من الشمال الشرقي. هي لولاية ال 23 ف لكبر، و رقم 20 من جيهت لعدد د السكان. لعاصمة ديالها هي ماديسون، و أكبر مدينة فيها هي ميلووكي.

ويسكونسين معروفة ف لميريكان بلمنتوجات ديال لحليب، كتيرشي لفروماج ديالها. دخلات للتيحاد نهار 29 ماي 1848، و ولاّت هي لولاية ال 30 ف لبلاد.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1848 ف الولايات المتاحدة د ميريكان
وايومينݣ

**وايومينݣ** (بلينݣليزية: Wyoming) هي ولاية جات ف لوسط د لميريكان. تاتحدّها مونطانا من الشمال و الشمال لغربي، داكوطا لجنوبية و نيبراسكا من الشرق، آيداهو من لغرب، يوتا من لجنوب لغربي، و كولورادو من لجنوب. هي عاشر أكبر ولاية، ولكن أقل وحدا من جيهت عدد السكان (رقم 50 - ساكنين فيها غي نص مليون د الناس). لعاصمة ديالها و أكبر مدينة فيها هي شييّن. لأغلبية ديال لولاية فيها الجبال و لهضاب.

لبلاصة اللي فيها وايومينݣ كانت مستعمرة ديال صبانيا، تال 1821 فين ستاقلات و ولاّت طرف د لمكسيك. ف 1848 خداتها لميريكان من مور ما ربحاتها ف حرب، و نهار 10 يونيو 1890، ولاّت ولاية مستاقلة ف لميريكان (لولاية 44 د لبلاد).
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1890 ف الولايات المتاحدة د ميريكان
5

**خمسة** ؤلا **نمرة خمسة** ؤلا **لعاداد خمسة** (رّمز ف نّماري لغبارية **5**) هوّا نمرة ؤ عاداد جا مورا 4 ؤ قبل 6. لعاداد خمسة كانت عندو أهمية رمزية كبيرة ف تّاريخ، حيت بنادم كيكونو عندو بشكل عام خمسة د صّباع. كاينين ݣاع تقافات كانو خّدامين ب سيستيم خمسي د نّماري بلاصت سّيستيم لعشري لي مولفين بيه.

## ف لماط
* خمسة هوّا تالت عاداد لولي.
* خمسة لولي د فيرما حيت كيتّكتب علا شكل . كا ناتيجة، يلا طبّقنا طيوريم د ݣوص-فانتسل، لپينطاݣون (مضلع ؤلا پوليݣون عندو 5 د ضّلوع) هوّا شكل تسطاري لي يقدر يتقاد غير ب مسطارة ؤ كومپا، ؤ هاد لبلان كانو عارفينو ليونانيين لقدام.

De_divina_proportione_-_Illustration_13,_crop.jpg|رسمة ديال ضوديكاهيدرون (مجسم عندو وجوه ب 5 د لأضلاع) دارها ليوناردو داڤينتشي


## مصادر


تصنيف:نماري
تصنيف:أعداد لولية
تصنيف:مقالات فيها مصدر و 3000 بايت
تصنيف:أعداد صحيحة
6

**ستّة** ؤلا **نمرة ستّة** ؤلا **لعاداد ستّة** (رّمز ف نّماري لغبارية **6**) هوّا نمرة ؤ عاداد جا مورا 5 ؤ قبل 7. ستّة هوّا عاداد مركب ؤ أصغر عاداد كامل.

## ف لماط
* ستّة هوّا أصغر عاداد كامل حيت لمجموع ديال لقواسم د بصح ديالو (لقواسم لي ماكيساويوش لعاداد براسو) هوّا 6، يعني 1+2+3=6.
* ستّة هوّا لعاداد لواحيد لي كيساوي لمجموع ؤ لمضروب ديال 3 د لأعداد موجابين ؤ متّابعين، يعني 1+2+3=1 \times 2 \times 3=6. يلا درنا لأعداد سّالبين حتا هوما ف لحساب، كيوليو عندنا جوج حالات خرين، هوما -6، ؤ 0.
* ستة هوّا لعاداد لكامل لوحيد لي ماكيساويش لمجموع ديال مكعّبات د أعداد فردية متّابعة (متلا 28 تا هوّا عاداد كامل و كيساوي 1 + 27 = 1^3 + 3^3)
* ستة هوّا الجدر ديال الشجرة د أليكووت لي فيها غير عاداد أخور هوّا 25 (لمجموع د أليكووت  د 25، يعني د لقواسم د 25 من غير 25 ب راسو هوّا 6، و لمجموع د أليكووت د 6 هوّا نيت 6، و ماكاين تا شي عاداد لي لمجموع د أليكووت ديالو كيساوي 25).
* جميع لأعداد اللولية لي كبر من 3 كيتكتبو على الشكل 6n \plusmn 1 بحيت n\ge1.

### ف التسطار
* لمكعب عندو 6 د لوجوه.

[تصغير|يمين|ل[مكعب عندو 6 د لوجوه]]

## شي حسابات بساط

## مصادر


تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة
7

**سبعة** ؤلا **نمرة سبعة** ؤلا **لعاداد سبعة** (رّمز ف نّماري لغبارية **7**) هوّا نمرة ؤ عاداد جا مورا 6 ؤ قبل 8. سبعة هوّا لعاداد لّولي لواحيد لي جا قبل من مكعّب (8). ف تّقافة لغربية ؤ تقافات خرين، نّمرة 7 كاتّعتابر مبروكة، ؤ عندها دلالة رمزية كبيرة. ف تّقافة لڤيطنامية نّمرة سبعة شي مرات كاتّعتابر منحوسة.

## ف لماط
* سبعة هوّا لعاداد لّولي رّابع.
* سبعة هوّا لعاداد لّولي لواحيد لي جا قبل من مكعّب (8). أي عاداد أخور عندو لفورمة n^3-1 كيكون عاداد مركب.

تصغير|لأرباب لمزهارين السبعة ف الديانة الجاپونية لقديمة
## شي حسابات بساط

## مصادر


تصنيف:نماري
تصنيف:أعداد لولية
تصنيف:مقالات فيها مصدر و 3000 بايت
تصنيف:أعداد صحيحة